จับหนุ่ม ปวส.วิ่งราวทอง ทำทีว่าซื้อสร้อย สบช่องเผ่นหนี
อ้างชีวิตลำเค็ญ ไม่มี ค่าเช่าห้อง,จับหนุ่ม นศ.ปวส.ปี 1 วิ่งราวสร้อยคอทองคำ 1 บาท ทำทีเลือกซื้อทองรูปพรรณที่ห้างทองย่านเทียนทะเล ก่อนสวมคอเผ่นหนีออกจากร้าน ขณะเกิดเหตุตำรวจตรวจตราร้านทองและป้องกันเหตุนักเรียนตีกันอยู่ใกล้พอดี นำกำลังตามไล่กวดจับตัวได้ทันควัน สอบสวน ผู้ต้องหาอ้างว่า จนตรอกต้องการเงินไปจ่ายค่าเช่าห้องที่ค้างอยู่ 3 เดือน ขืนยังไม่ชำระเจ้าตัวและแม่ต้องถูกขับออกจากที่พักตามสัญญาเช่า,นศ.หนุ่ม ปวส.วิ่งราวสร้อยที่ร้านทองไปไม่รอดถูกตำรวจจับได้ เปิดเผยขึ้นตอนเที่ยงคืน วันที่ 20 ก.ย. พ.ต.อ.สำเริง ผลรอด ผกก.สน.แสมดำ พ.ต.ท.วิชยานนท์ เอกตาแสง รอง ผกก.ป.สน.แสมดำ พ.ต.ต.ศิวัช พุ่มนุ่ม สวป.สน.แสมดำ แถลงผลการจับกุมนายสุชาติ หรืออาร์ม เขียวอ่อน อายุ 19 ปี นักศึกษาชั้น ปวส.ปี 1 คณะการจัดการ วิทยาลัยเทคโนโลยีฐานเทคโนโลยี ข้อหาวิ่งราวทรัพย์ พร้อมของกลางสร้อยคอทองคำหนัก 1 บาท 1 เส้น จับได้บริเวณปากซอยเทียนทะเล 18 แขวงแสมดำ เขตบางขุนเทียน กทม.,พ.ต.อ.สำเริงกล่าวว่า สืบเนื่องจากเมื่อเวลา 18.00 น. วันที่ 19 ก.ย. นายสุชาติเข้าไปทำทีเลือกซื้อทองรูปพรรณในห้างทองไทยศิริ ปากซอยเทียนทะเล 18 ผู้ต้องหาบอกเจ้าของร้านขอดูสร้อยคอทองคำหนัก 1 บาท 1 เส้น พอผู้เสียหายหยิบออกมาจากตู้โชว์ให้ดู นายสุชาติก็นำสร้อยสวมใส่ที่คอแล้ววิ่งออกจากร้านหลบหนีทันที ขณะเกิดเหตุ ร.ต.อ.เวก อุดมสุข รอง สวป.สน.แสมดำ และ ร.ต.อ.ประเสริฐ พูนแก้ว รอง สว.สส.สน.แสมดำ นำกำลังสายตรวจและฝ่ายสืบสวนตรวจตราร้านค้าทองและป้องกันเหตุนักเรียนตีกันในละแวกนั้นพอดี จึงวิ่งไล่จับนายสุชาติไว้ได้ทันควัน ห่างจากร้านค้าทองเพียง 50 เมตร,จากการสอบสวนนายสุชาติให้การว่า ไม่เคยติดยาเสพติดไม่ได้เล่นการพนัน และไม่มีประวัติถูกจับคดีอาชญากรรม ปัจจุบันพักอาศัยอยู่ห้องเช่ากับแม่ซึ่งมีอาชีพเป็นแม่บ้านทำความสะอาดเพียง 2 คน วางแผนก่อเหตุวิ่งราวสร้อยทองเนื่องจากต้องการนำทองไปขายเพื่อเอาเงินไปจ่ายห้องเช่าเดือนละ 2,500 บาท โดยค้างชำระไว้ 3 เดือนแล้ว หากไม่จ่ายก็จะต้องย้ายออกจากห้องเช่าตามสัญญา นำส่งพนักงานสอบสวน สน.แสมดำ ดำเนินคดี
จับหนุ่ม นศ.ปวส.ปี 1 วิ่งราวสร้อยคอทองคำ 1 บาท ทำทีเลือกซื้อทองรูปพรรณที่ห้างทองย่านเทียนทะเล ก่อนสวมคอเผ่นหนีออกจากร้าน
ข่าวหน้า 1,นักศึกษา ปวส.,จับนักศึกษา,วิ่งราวทอง,วิ่งราว,ข่าวทั่วไป